આ એક તકલીફ ના કારણે બધી વાતે મને પાછળ છોડી દીધો. એ સમયે ખરેખર મારા માટે આ બધું અસહ્ય લાગતું, મેં આત્મવિશ્વાસ પણ ગુમાવી દીધો હતો. મને એવું લાગવા લાગ્યું કે આ દુનિયામાં મારી કોઈ કિંમત જ નથી. મને એવું લાગતું હતું, હું ઘણું બધું કરી શકું છું. પણ સમાજના વર્તને મને એવો અહેસાસ કરાવી દીધો હતો, કે મારી કોઈ કિંમત જ નથી. હું આ દુનિયા પર બોજ છું. જીવનમાં હું કંઇ નહી કરી શકું. આવા વિચારો ને કારણે આખરે કંટાળીને 19 વર્ષની ઉંમરે આત્મહત્યા કરવાનો નિર્ણય પણ લીધો હતો. ઘણું બધું પોઝિટીવ વિચાર્યુ છતા પણ મને આત્મહત્યા નો નિર્ણય યોગ્ય જ લાગ્યો હતો.